2016 m. spalio 5 d. Bendrojo Teismo (trečioji kolegija) sprendimas European Children’s Fashion Association ir Instituto de Economía Pública / EACEA

(Byla T‑724/14)

„Arbitražinė išlyga — Įgyvendinant veiksmų programą „Lifelong Learning (2007 2013)“ sudarytas susitarimas dėl dotacijos — Projektas „Brand & Merchandising manager for SMEs in the childrens’ product sector“ — Ieškinys dėl panaikinimo — Aktas, dėl kurio negalima pareikšti ieškinio — Aktas, patenkantis į pačios sutarties rėmus ir nuo jos neatskiriamas — Nepriimtinumas — Netinkamos finansuoti išlaidos — Išmokėtų sumų grąžinimas — Audito ataskaita“

1. Teismo procesas — Teisinis ieškinio pagrindas — Ieškovui, o ne Sąjungos teismui priklausanti pasirinkimo teisė (žr. 30 punktą)

2. Ieškinys dėl panaikinimo — Ieškinys, iš esmės susijęs su sutartinio pobūdžio ginču — Švietimo, garso ir vaizdo bei kultūros vykdomosios įstaigos (EACEA) išankstinio informacinio rašto ir debeto avizos panaikinimas — Sąjungos teismo kompetencijos nebuvimas — Nepriimtinumas (SESV 263, 272 ir 288 straipsniai) (žr. 33–37 punktus)

3. Europos Sąjungos teisė — Principai — Teisė į gynybą — Taikymas Sąjungos institucijos ar įstaigos administracinėms procedūroms — Apimtis — Taikymas iš sutarties kylančiai skolų išieškojimo iš Europos fondų lėšų gavėjo procedūrai — Neįtraukimas — Ribos — Rungimosi tarp šalių principo laikymasis vykstant audito procedūrai (SESV 272 straipsnis) (žr. 48 punktą)

4. Teismo procesas — Ieškinys — Formos reikalavimai — Pagrindų, kuriais remiamasi, santrauka — Abstraktus nurodymas — Nepriimtinumas — Nuoroda į visus priedus — Nepriimtinumas (Teisingumo Teismo statuto 21 straipsnio pirma pastraipa ir 53 straipsnio pirma pastraipa; Bendrojo Teismo procedūros reglamento 76 straipsnio d punktas) (žr. 62, 104 punktus)

5. Teismo procesas — Kreipimasis į Bendrąjį Teismą remiantis arbitražine išlyga — Pagrindai — Motyvų nebuvimas arba stoka — Netinkamas pagrindas — Atmetimas (SESV 272 ir 296 straipsniai) (žr. 69 punktą)

6. Europos Sąjungos teisė — Principai — Proporcingumas — Apimtis — Sąjungos institucijų šio principo laikymasis sutartinio pobūdžio aktų atveju (ESS 5 straipsnio 4 dalis) (žr. 73 punktą)

7. Teismo procesas — Kreipimasis į Bendrąjį Teismą remiantis arbitražine išlyga — Pagrindai — Teisėtų lūkesčių principo pažeidimas — Netinkamas pagrindas — Atmetimas (SESV 272 straipsnis) (žr. 75–77 punktus)

8. Teismo procesas — Kreipimasis į Bendrąjį Teismą remiantis arbitražine išlyga — Pagrindai — Piktnaudžiavimas įgaliojimais — Netinkamas pagrindas — Atmetimas (SESV 263 ir 272 straipsniai) (žr. 78, 79 punktus)

9. Europos Sąjungos biudžetas — Sąjungos finansinė parama — Gavėjo pareiga laikytis paramos suteikimo sąlygų — Tik faktiškai patirtų išlaidų finansavimas — Deklaruotų išlaidų realumo patvirtinimas — Nebuvimas — Neatlygintinos išlaidos — Geras techninis projektų, kuriems teikiama Sąjungos finansinė parama, vykdymas — Poveikio nebuvimas (SESV 317 punktas) (žr. 94, 95 punktus)

10. Teismo procesas — Naujų pagrindų pateikimas vykstant procesui — Pirmą kartą dublike pateiktas pagrindas, kuris nėra anksčiau pateikto pagrindo išplėtimas — Nepriimtinumas (Bendrojo Teismo procedūros reglamento 76 straipsnio d punktas ir 84 straipsnio 1 dalis) (žr. 110, 112 punktus)

11. Teismo procesas — Kreipimasis į Bendrąjį Teismą remiantis arbitražine išlyga — Sutartis, kuria suteikiama Sąjungos finansinė parama įgyvendinti projektą švietimo ir mokymo srityje — Prašymas, kad būtų paskirtas ekspertas, turintis pateisinti patirtas išlaidas — Atmetimas — Ieškovui pagal finansavimo sutartį tenkanti įrodinėjimo pareiga (SESV 272 straipsnis; Bendrojo Teismo procedūros reglamento 68–70 straipsniai) (žr. 137 punktą)

Dalykas

SESV 272 straipsniu grindžiamas prašymas, kuriuo siekiama, jog būtų konstatuota, kad pirmoji ieškovė neprivalo grąžinti sumos, kurią jai išmokėjo EACEA pagal susitarimą, sudarytą vykdant projektą „Brand & Merchandising manager for SMEs in the childrens’ product sector“, o, nepatenkinus pirmojo prašymo, SESV 263 straipsniu grindžiamas prašymas panaikinti, pirma, 2014 m. rugpjūčio 1 d. EACEA išankstinį informacinį raštą, kuriuo pirmajai ieškovei pranešta, kad ji turi sugrąžinti 82378,81 EUR sumą atlikus su minėtu projektu susijusį auditą, ir, antra, 2014 m. rugpjūčio 5 d. EACEA debeto avizą Nr. 3241401420, išduotą siekiant susigrąžinti minėtą sumą.

Rezoliucinė dalis

1. Atmesti ieškinį.